rejauldu/bengali-wikipedia huggingface dataset:
চর ওয়াপদা বাংলাদেশের নোয়াখালী জেলার অন্তর্গত সুবর্ণচর উপজেলার একটি ইউনিয়ন।   আয়তন  চর ওয়াপদা ইউনিয়ন পরিষদ এর আয়তন ৬৪.১৪ বর্গ কিলোমিটার।   জনসংখ্যা    অবস্থান ও সীমানা  সুবর্ণচর উপজেলার সর্ব-পশ্চিমে চর ওয়াপদা ইউনিয়নের অবস্থান। এ ইউনিয়নের পূর্বে চর জুবলী ইউনিয়ন ও চর জব্বর ইউনিয়ন; উত্তরে নোয়াখালী সদর উপজেলার কালাদরপ ইউনিয়ন; পশ্চিমে লক্ষ্মীপুর জেলার রামগতি উপজেলার চর পোড়াগাছা ইউনিয়ন, চর রমিজ ইউনিয়ন ও চর গাজী ইউনিয়ন এবং দক্ষিণে মেঘনা নদী, হাতিয়া উপজেলার চর কিং ইউনিয়ন ও সুখচর ইউনিয়ন অবস্থিত।   প্রশাসনিক কাঠামো  চর ওয়াপদা ইউনিয়ন সুবর্ণচর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চর জব্বর থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।   শিক্ষা ব্যবস্থা    শিক্ষা প্রতিষ্ঠান    যোগাযোগ ব্যবস্থা    খাল ও নদী    হাট-বাজার  থানার হাট বাজার   দর্শনীয় স্থান    জনপ্রতিনিধি    আরও দেখুন   সুবর্ণচর উপজেলা  সুবর্ণচর থানা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:সুবর্ণচর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
রাজবাগান ডক (আরবিডি) কলকাতা ডক ব্যবস্থার থেকে তিন নটিক্যাল মাইল ভাটিতে  হুগলী নদীর বাম তীরে অবস্থিত একটি ডকইয়ার্ড বা পোতাঙ্গন।  শিপইয়ার্ডে প্রধানত ছোট এবং মাঝারি আকারের অভ্যন্তরীণ জলপথের জাহাজ এবং উপকূলীয় জাহাজ নির্মাণ ও মেরামত করা হয়।   ইতিহাস  রাজবাগান ডকের দীর্ঘ ইতিহাস রয়েছে। ১৯৬৭ সালে এটি ভারতীয় অন্তর্দেশীয় জলপথ কর্তৃপক্ষ (সিআইডাব্লিউটিসি)-এর নিয়ন্ত্রণে আসে। তবে ভারী ক্ষতির কারণে এটি ১ জুলাই ২০০৬ সালে গার্ডেনরিচ শিপ বিল্ডার অ্যান্ড ইঞ্জিনিয়ার্স (জিআরএসই) এর ব্যবস্থাপনায়  অন্তর্ভুক্ত হয়।   সুবিধা  ২০০৬ সাল নাগাদ, রাজবাগানে ৫৫০ এম উন্মুক্ত নদী তীরের সাথে আরবিডি ইউনিট-টি ৩৩ একর জমিতে বিস্তৃত । এই ইউনিট জলে ভাসানোর পূর্বে একই সাথে ৫০ মিটারের ০৩ টি জাহাজের নির্মাণ কাজ বা মেরামত এবং জলে ভাসানোর পরে  খোলা নদীতে ০৪ টি জাহাজের  অউটফিটেটিং করতে সক্ষম। ইয়ার্ডে  তিনটি  জেটি আছে এবং তিনটি শুষ্ক ডক আছে।  শুষ্ক ডক:   শুষ্ক ডক নং ১: এটি ৮৫ মি দীর্ঘ, ১২ মি প্রশস্ত এবং ৬.৪ মিটার গভীরতা যুক্ত এবং ১.৯ মিটার খসড়া সুবিধা সংবলিত জাহাজ ধারণ করতে পারে।   শুষ্ক ডক নং ২: এটি ১৬০ মি দীর্ঘ, ১৮ মিটার প্রশস্ত এবং ৯ মি গভীরতা যুক্ত এবং ৪ মিটার খসড়া থাকা জাহাজকে ধারণ করতে পারে। এটি একটি সহজে বহনীয় আচ্ছাদন বা  পোর্টেবল কভার যুক্ত সমস্ত আবহাওয়ার শুষ্ক ডক।   শুষ্ক ডক নং ৩: এটি ১০৭ মি দীর্ঘ, ১৪ মি প্রশস্ত এবং ৬ মি গভীরতা যুক্ত।   আরো দেখুন    পুরক ক্লাস বারজ   পোশক ক্লাস   আইএনএস পালন   তথ্যসূত্র   বিষয়শ্রেণী:ভারতের জাহাজ নির্মাণ কোম্পানি বিষয়শ্রেণী:কলকাতা ভিত্তিক প্রস্তুতকারক সংস্থা
যোগ প্যান্ট হল উচ্চ-ঘনত্বের হোসিয়ারি যা গোড়ালি থেকে কোমর পর্যন্ত পৌঁছায়, মূলত যোগব্যায়াম করার জন্য নকশা করা হয়েছিল এবং সেই উদ্দেশ্যে প্রতিষ্ঠিত একটি কোম্পানি লুলুলেমন দ্বারা ১৯৯৮ সালে প্রথম বিক্রি হয়েছিল। এগুলি প্রাথমিকভাবে নাইলন এবং লাইক্রার মিশ্রণে তৈরি হয়েছিল; আর্দ্রতা, সংকোচন এবং গন্ধ কমানোর জন্য আরও বিশেষায়িত কাপড় চালু করা হয়েছে।  যোগব্যায়ামের জনপ্রিয়তা বৃদ্ধির কারণে এবং অনেক মহিলা নৈমিত্তিক দৈনন্দিন পোশাক হিসাবে যোগ প্যান্ট পরেন বলে বাজার বৃদ্ধি পেয়েছে। এটি একটি দীর্ঘমেয়াদী "অ্যাথলেজার" প্রবণতার অংশ যা পোশাকে অনানুষ্ঠানিকতা বৃদ্ধি করে, ঐতিহ্যবাহী জিন্সের বিক্রয়কে হুমকির মুখে ফেলে।  মার্কিন যুক্তরাষ্ট্রে, ব্যায়াম ছাড়া অন্য যোগ প্যান্ট পরা বিতর্কের জন্ম দিয়েছে, স্কুলে ব্যবহারের জন্য এবং মহিলাদের দ্বারা পরিধান করার সময়। যোগব্যায়ামের পোশাকের বৈশ্বিক বিক্রি দ্রুত বৃদ্ধি পেয়েছে, যা ২০১৮ সালে প্রায় $৩১ বিলিয়নে পৌঁছেছে।    উৎপত্তি  যোগব্যায়াম ভারতে একটি আধ্যাত্মিক অনুশীলন হিসাবে উদ্ভূত হয়েছিল। Monier-Williams, Monier, "Yoga", A Sanskrit Dictionary, 1899. ভারতে ২০ শতকের গোড়ার দিকে, মধ্যযুগীয় হঠ যোগের ভঙ্গিগুলিকে জিমন্যাস্টিকসের নড়াচড়ার সাথে একত্রিত করা হয়েছিল, যে ভঙ্গি যোগের একটি নতুন ঐতিহ্য তৈরি করেছিল।  ১৯৯০-এর দশকে এটি পশ্চিমা বিশ্বে বিশেষ করে মহিলাদের মধ্যে ব্যায়ামের একটি জনপ্রিয় রূপ হয়ে ওঠে।   নাইলন এবং লাইক্রা দিয়ে তৈরি যোগ প্যান্ট ১৯৯৮ সালে বাজারে উপস্থিত হয়েছিল, যা ভ্যানকুভারে তাদের প্রথম দোকানে যোগ স্টুডিওর উপযুক্ত পোশাক হিসাবে লুলুলেমন বিক্রি করেছিল।   লুলুলেমনের প্রতিষ্ঠাতা, চিপ উইলসন, ১৯৯৭ সালে একটি যোগ ক্লাসে অংশ নিয়েছিলেন বলে জানা যায় যেখানে প্রশিক্ষক "স্লিঙ্কি নাচের পোশাক" পরেছিলেন যা দ্বিতীয় ত্বকের মতো ফিট ছিল, কথিত আছে যে এটা তাকে তার যোগ ফ্যাশন ব্যবসা খুঁজে পেতে অনুপ্রাণিত করেছিল।  ২০০৫ সালে লুলুলেমন আরও নাইলন মাইক্রোফাইবার এবং কম পলিয়েস্টার সহ একটি স্ট্রেচ ফ্যাব্রিক (লুওন) প্রবর্তন করে, তার পরে আরও বেশ কিছু বিশেষায়িত কাপড় তারা নিয়ে আসেন। যোগ প্যান্টের জনপ্রিয়তা বৃদ্ধি পেয়েছে, যেখানে ২০১৪ সাল নাগাদ মার্কিন কিশোর-কিশোরীরা জিন্সের বদলে যোগ প্যান্ট পছন্দ করা শুরু করে; জিন্স প্রস্তুতকারক লেভি স্ট্রস, "অস্তিত্ব সংকটে" পরে যায়,  তারা কিছু জিন্স প্রসারিত হয় এমন কাপড়ে তৈরি করেত বাধ্য হয়েছিল।  যোগ প্যান্ট সারা বিশ্বে ছড়িয়ে পড়তে কয়েক বছর লেগেছিল; ইউরোপের প্রথম লুলুলেমন স্টোরটি ২০১৪ সালে লন্ডনের কভেন্ট গার্ডেনে খোলা হয়েছিল।   অসংখ্য প্রতিযোগী বাজারে প্রবেশ করেছে, এদের মধ্যে কিছু যেমন নাইকি, অ্যাডিডাস এবং টার্গেট বিশেষায়িত কাপড় অফার করে।    প্রকারভেদ    আরো দেখুন    লেগিংস  জিম শর্টস  আঁটসাঁট পোশাক  প্যান্টিহোজ  যোগ ব্রিক  আমেরিকায় যোগব্যায়াম  যোগব্যায়ামের মাদুর   তথ্যসূত্র   বিষয়শ্রেণী:অন্তর্বাস বিষয়শ্রেণী:খেলাধুলার পোশাক বিষয়শ্রেণী:কানাডীয় ফ্যাশন বিষয়শ্রেণী:মার্কিন ফ্যাশন বিষয়শ্রেণী:২০২০-এর দশকের ফ্যাশন বিষয়শ্রেণী:২০১০-এর দশকের ফ্যাশন বিষয়শ্রেণী:২০০০-এর দশকের ফ্যাশন বিষয়শ্রেণী:যোগ পণ্যদ্রব্য বিষয়শ্রেণী:হোসিয়ারি বিষয়শ্রেণী:প্রসূতি পোষাক বিষয়শ্রেণী:নাচের পোশাক
ইটাচুনা হুগলি জেলার একটি গ্রাম। এটি ভারতের পশ্চিমবঙ্গ রাজ্যের হুগলি জেলার চুঁচুড়া মহকুমার পান্ডুয়ার সি ডি ব্লকের ইটাচুনা-খন্যানের একটি গ্রাম পঞ্চায়েত।   জনসংখ্যার উপাত্ত  ২০১১ সালে ভারতের জনগণনা অনুসারে, ইটাচুনার মোট জনসংখ্যা ছিল ১,৪৫১ জন, যার মধ্যে ৭৩৫ (৫১%) জন পুরুষ এবং ৭১৬ (৪৯%) জন মহিলা ছিলেন। ৬ বছরের নিচের জনসংখ্যা ছিল ১৪৬। ইটাচুনায় মোট সাক্ষরের সংখ্যা ছিল ১,০৩৪, যা ৬ বছরেরও বেশি জনসংখ্যার ৭৯.২৩%।   পরিবহন  পোলবা-খন্যান রোডের একটি ছোট অংশ ইটাচুনাকে সড়কপথে এসএইচ ১৩ অথবা জিটি রোডের সাথে সংযুক্ত করেছে।Google maps রেলপথে এর নিকটতম রেলওয়ে স্টেশনটি হল খন্যান রেল স্টেশন। এটি হাওড়া-বর্ধমান মূল লাইনের একটি কলকাতা শহরতলির রেলস্টেশন যা ভারতীয় রেলের পূর্ব রেলওয়ে অঞ্চল দ্বারা পরিচালিত।   শিক্ষা  এখানে একটি সাধারণ স্নাতক মহাবিদ্যালয় রয়েছে। তার নাম বিজয় নারায়ণ মহাবিদ্যালয়। এটি ১৯৫০ সালে ইটাচুনায় প্রতিষ্ঠিত হয়েছিল। এটি বর্ধমান বিশ্ববিদ্যালয়ের অধীনে কাজ করে এবং এখানে বাংলা, ইংরেজি, সংস্কৃত, ইতিহাস, রাষ্ট্রবিজ্ঞান, দর্শন, অর্থনীতি, গণিত, পদার্থবিজ্ঞান, রসায়ন, উদ্ভিদ বিজ্ঞান, প্রাণিবিদ্যা এবং পুষ্টি বিষয়ে সাম্মানিক স্নাতক কোর্স করার সুযোগ রয়েছে, ছাত্র এবং ছাত্রী উভয়ের জন্যই।   সংস্কৃতি  থাম্ব|ইটাচুনা রাজবাড়ি  ইটাচুনা রাজবাড়ীটি "বর্গী ডাঙ্গা" নামেও পরিচিত"। এই শব্দটি বর্গীদের বাংলা আক্রমণ থেকে এসেছে। মারাঠা যোদ্ধাদের এখানকার বাঙালিরা বর্গী নামে সম্বোধিত করত। একটা সময় ছিল যখন মারাঠরা চৌথ আদায় করার জন্য বারবার বাংলায় আক্রমণ করত। বিহার, উড়িষ্যা ও বাংলার নবাব (সুব-এ-দার) দ্বারা প্রদত্ত করের ১/৪ অংশ ছিল চৌথ। সেটি মারাঠারা দাবি করত। মীর হাবিবকে হত্যার পরে মারাঠা যোদ্ধারা তাদের আক্রমণ বন্ধ করে দিয়েছিল। তবে তারা উড়িষ্যার উপর নিয়ন্ত্রণ অর্জন করেছিল এবং সেই নিয়ন্ত্রণ রক্ষা করতে অনেক মারাঠা বর্গী বাংলায় থেকে গিয়ে তাদের নিজস্ব বাণিজ্য শুরু করে। তারা প্রচুর সম্পদ অর্জন করেছিল। এইরকম একজন মারাঠা যোদ্ধা কুন্দন, এই ইটাচুনাতে বসতি স্থাপন করে। বর্তমানে এরা কুন্ডু নামেও পরিচিত। ইটচুনা রাজবাড়িটি ১৭৬৬ সালে সাফল্য নারায়ণ কুন্ডুর পূর্বপুরুষদের দ্বারা নির্মিত হয়েছিল, তখন তারা কুন্দন নামেই পরিচিত ছিল। এটি এখন হুগলি জেলার একটি পর্যটন কেন্দ্রে পরিণত হয়েছে। এখন প্রাসাদটি ঐতিহ্যবাহী পান্থাবাসে (হোটেল) রূপান্তরিত হয়েছে। এটি অনেকগুলি হিন্দি এবং বাংলা চলচ্চিত্রের শুটিংয়ের স্থান হিসাবেও পরিচিত, এর মধ্যে রয়েছে লুটেরা, পরাণ যায় জ্বলিয়া রে, রাজমহল ইত্যাদি চলচ্চিত্র।  থাম্ব|ইটাচুনা রাজবাড়ি   তথ্যসূত্র   বিষয়শ্রেণী:হুগলি জেলার গ্রাম
কমসলে নৃত্য ভারতের কর্ণাটক রাজ্যের মাইসোর বা মহীশুর অঞ্চলের একটি জনপ্রিয় লোকনৃত্য যা মাইসোর, চামরাজানগর এবং মান্ডা জেলায় বহু প্রচলিত। ভগবান মহাদেশ্বরের পুরুষ উপাসকরা বিশু কমসলে নামক এক ধরনের নৃত্য পরিবেশনার মাধ্যমে ভগবানের উপাসনা করে যার সাথে কমসলে নাচের গভীর সাদৃশ্য আছে।   উৎপত্তি ও পরিবেশনা  কমসলে এক ধরনের ধাতুর তৈরি বাদ্যযন্ত্র। এর উৎপত্তির কথা পৌরাণিক কাহিনীতে পাওয়া যায়। কমসলে এক জোড়া ছোট বৃত্তাকার ধাতব (তামা) চাকতি যার কেন্দ্রে সামান্য অভিক্ষেপ থাকে। এই দুই ধাতব চাকতিকে পরস্পর আঘাত করলে সুমধুর শব্দ উৎপন্ন হয়।  স্থানীয় ঐতিহ্যবাহী পোশাক পরিধান করে নৃত্যশিল্পীরা কমসলে হাতে নিয়ে নৃত্য পরিবেশনা করেন। ভজন/ভক্তিমূলক গান গেয়ে তারা ছন্দে ছন্দে নাচে এবং নাচের ফাঁকে ফাঁকে কমসলের দুই ধাতব চাকতিতে আঘাত হেনে সুরেলা শব্দ তৈরি করতে থাকে। সাধারণত ১০ থেকে ১২ জন নর্তকের দল এই নৃত্য পরিবেশনায় অংশ নেন। কমসলে নৃত্যকে সাধারণত ঈশ্বর উপাসনার প্রতীক হিসাবে গন্য করা হয় ও নৃত্যে ব্যবহৃত সংগীত ঈশ্বরকে উৎসর্গ করে গাওয়া হয়। কমসলে নৃত্য কর্নাটকের হালু কুরুবা সম্প্রদায়ের ভগবান মহাদেশ্বর শিবের উপাসনার ঐতিহ্যের সাথে গভীরভাবে যুক্ত। চামরাজানগর জেলার হালু কুরুবা উপজাতির পুরুষরা কমসলে নৃত্যের জন্য সুপরিচিত। মাইসোর শহরের বহির্ভাগে অবস্থিত মহাদেশ্বরের পার্বত্য মন্দিরে দেবতার উপাসনার এক অপরিহার্য অঙ্গ হিসাবে বহু শতাব্দী ধরে কমসলে নৃত্যের পরিবেশনা হয়ে আসছে। দীপাবলির সময়ে মহাদেশ্বরা মন্দিরে যে ৩ দিন ব্যাপী বার্ষিক উৎসব অনুষ্ঠিত হয় তার এক গুরুত্বপূর্ণ আকর্ষণ এই কমসলে নৃত্য পরিবেশনা।   তথ্যসূত্র   বিষয়শ্রেণী:ভারতের নৃত্য বিষয়শ্রেণী:কর্ণাটকের সংস্কৃতি
প্যাম্পার্স হল শিশু ও বাচ্চাদের পণ্যের একটি ব্র্যান্ড যা প্রক্টর অ্যান্ড গ্যাম্বল (পিঅ্যান্ডজি) দ্বারা বাজারজাত করা হয়।   ইতিহাস  ১৯৬১ সালে, পিঅ্যান্ডজি গবেষক ভিক্টর মিলস তার নবজাতক নাতির কাপড়ের ডায়াপার পরিবর্তন করা অপছন্দ করেন। তিনি ওহাইওর মিয়ামি ভ্যালিতে পিঅ্যান্ডজি এর অনুসন্ধানী বিভাগের সহকর্মী গবেষকদের একটি ভাল ডিসপোজেবল ডায়াপার তৈরি করার জন্য দায়িত্ব দেন। এগুলি পরে ভিক মিলস ও নর্মা লুয়েডার্স বেকার সহ পিঅ্যান্ডজি-এর গবেষকরা তৈরি করেছিলেন। "প্যাম্পার্স" নামটি তৈরি করেছিলেন আলফ্রেড গোল্ডম্যান, বেন্টন অ্যান্ড বোলস -এর সৃজনশীল পরিচাল। ১৯৮২ সালে, পিঅ্যান্ডজি পা ও কোমরের জায়গার চারপাশে স্থিতিস্থাপক একক এবং দ্বৈত গাসেট তৈরি করে যাতে ফিটিং এবং প্রস্রাব বা মল ধারণ করা যায় যা শোষিত হয়নি। প্রকৃতপক্ষে, একটি ডায়াপারে দ্বৈত গাসেট ব্যবহারের প্রথম পেটেন্ট ছিল ১৯৭৩ সালে পিঅ্যান্ডজির। Mario S Marsan. "Disposable Diaper ", US Patent 3710797, Issued January 16, 1973. ১৯৮২ সালে, প্যাম্পার্স স্থিতিস্থাপক পা জড়ো করা এবং পুনরায় বন্ধনযোগ্য টেপ সহ একটি স্থিতিস্থাপক উইংফোল্ড ডায়াপার প্রবর্তন করে যা ১৯৬০-এর দশকের শুরুর দিকের নকশা এবং আধুনিক বালিঘড়ি আকৃতির মধ্যে একটি ক্রস ছিল, একটি বৈশিষ্ট্য যা ১৯৭৬ সালে লুভসে প্রথম চালু হয়েছিল এবং এটি একটি শিল্পের মান হিসাবে বিকশিত হয়েছিল ১৯৮৫ সালে। ১৯৮৬ সালে, শোষক জেল উপাদান দিয়ে তৈরি পাতলা ডায়াপার প্রকাশ করা হয়েছিল। এটি একটি সাধারণ মাঝারি আকারের ডায়াপারের গড় ওজন ৫০% হ্রাস করেছিল। Mya Min Cho "", Page 8- History of Procter & Gamble ১৯৮৭ সালে, প্যাম্পার্স ও হিগিস উভয়ই সামনে টেপ ব্যবস্থা প্রবর্তন করে যা ডায়াপার না ছিঁড়ে পার্শ্বীয় টেপের পুনঃস্থাপনের অনুমতি দেয়। ১৯৯০-এর দশকে প্যাম্পার্স আল্ট্রা ড্রাই থিনস নামে পরিচিত একটি পাতলা ডায়াপার চালু করেছিল।  ১৯৯০-এর দশকের গোড়ার দিকে প্যাম্পার্স মার্কা লিঙ্গ-নির্দিষ্ট ডায়াপারের প্রচলনও দেখা যায়; পণ্যটি দশকের শেষের দিকে অভিন্ন লিঙ্গ ডায়াপারে ফিরে আসে। ১৯৯৩ সালে, প্যাম্পার্স ট্রেনিং প্যান্ট চালু করেছিল, কিন্তু এগুলো একটি স্বল্পকালীন পণ্য ছিল। ইজি আপ চালু না হওয়া পর্যন্ত প্যাম্পার্স আর ট্রেনিং প্যান্ট বিক্রি করেনি।  ১৯৯৬ সালে, পিঅ্যান্ডজি কিম্বার্লি-ক্লার্কের কাছ থেকে বেবি ফ্রেশ ওয়াইপস অর্জন করে; কিম্বার্লি-ক্লার্ক সম্প্রতি বেবি ফ্রেশের মালিক স্কট পেপার কোম্পানিকে অধিগ্রহণ করে এবং তাকে ওয়াইপস ব্যবসা বিক্রি করার আদেশ দেওয়া হয়েছিল।  ১৯৯৮ সালে, প্রক্টর অ্যান্ড গ্যাম্বল তার সময়ের সবচেয়ে বড় ডায়াপার পেম্পার্স বেবি-ড্রাই সাইজ ৬ চালু করেছিল। এটি একটি বিজ্ঞাপনে প্রচার করা হয়েছিল যেখানে শিশুরোগ বিশেষজ্ঞ এবং শিশু বিকাশ বিশেষজ্ঞ ড. টি. বেরি ব্রাজেলটনকে সমন্বিত করা হয়েছিল, যিনি বলেছিলেন যে শিশুকে পোটি ট্রেন পরিবর্তনের সঠিক সময়টি নির্ধারণ করতে দিন৷ সাইজ ৬ ডায়াপার বাড়ন্ত বাচ্চাদের জন্য বিল করা হয়েছিল। হাগিস-ও এই সময়ে একটি সাইজ ৬ ডায়াপার চালু করেছিল   ২০১৮ সালে কোম্পানিটি প্যাম্পার্স পিওর  নামে তার নতুন ডায়াপার লাইন চালু করে যা ক্লোরিন ব্লিচিং, সুগন্ধি, লোশন, প্যারাবেনস, প্রাকৃতিক রাবার ল্যাটেক্স এবং ইউরোপীয় ইউনিয়ন দ্বারা চিহ্নিত ২৬টি অ্যালার্জেন ছাড়া নকশা করা হয়েছিল।  নতুন চালু করা ওয়াইপগুলিতে ৯৯% জল এবং প্রিমিয়াম তুলা রয়েছে৷ প্যাম্পার্স ঘোষণা করেছে যে, তাদের লক্ষ্য ছিল পিতামাতাদের একটি সাশ্রয়ী মূল্যের প্রাকৃতিক ডায়াপার মার্কার একটি বিকল্প দেওয়া।    তথ্যসূত্র    বহিঃসংযোগ      বিষয়শ্রেণী:প্রক্টর অ্যান্ড গ্যাম্বল মার্কা বিষয়শ্রেণী:১৯৬১-এ প্রবর্তিত পণ্য বিষয়শ্রেণী:বাচ্চাদের ব্যবহার্য দ্রব্য বিষয়শ্রেণী:ডায়াপার মার্কা
সৈয়দ রেজওয়ান আলী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  সৈয়দ রেজওয়ান আলীর বাড়ি  নড়াইল জেলার  লোহাগড়া উপজেলার নওয়াগ্রামে। তার বাবার নাম সৈয়দ হাশেম আলী এবং মায়ের নাম সাজেদা বেগম। তার স্ত্রীর নাম রোকেয়া আক্তার। এ দম্পতির তিন ছেলে, এক মেয়ে।   কর্মজীবন  ১৯৭১ সালে সৈয়দ রেজওয়ান আলী পাকিস্তান বিমানবাহিনীতে করপোরাল পদে চাকরি করতেন। কর্মরত ছিলেন পাকিস্তানের পেশোয়ারে। সেখান থেকে পালিয়ে এসে  মুক্তিযুদ্ধে যোগ দেন। মুক্তিযুদ্ধে সাহস ও বীরত্ব প্রদর্শনের জন্য তিনি বীর প্রতীক খেতাব পান।   মুক্তিযুদ্ধে ভূমিকা  ১৯৭১ সালের সেপ্টেম্বর-অক্টোবর মাসের কোনো এক সময়। সৈয়দ রেজওয়ান আলীর ওপর দায়িত্ব পড়ে পাকিস্তানি সেনাদের চলাচল বিঘ্নিত করার জন্য যশোর জেলার অন্তর্গত চূড়ামন কাঠির কাছাকাছি সলুয়া বাজারসংলগ্ন একটি সেতু ধ্বংসের। তিনি ছিলেন একটি কোম্পানির কমান্ডার। সীমান্ত থেকে ওই সেতু ছিল কিছুটা দূরে। মাঝে ছিল কপোতাক্ষ নদ ও খাল-বিল। একদিন গভীর রাতে অনেক বাধাবিঘ্ন পেরিয়ে তিনি একদল মুক্তিযোদ্ধা নিয়ে সেখানে সেতু ধ্বংস করতে যান। ওই দলে ছিলেন সহযোদ্ধা রইসউদ্দীন ও নাম না-জানা ওই দুই মুক্তিযোদ্ধা। তারা সফলতার সঙ্গেই সলুয়া বাজারসংলগ্ন সেতু ধ্বংস করেন। সৈয়দ রেজওয়ান আলীর কোম্পানির বেশির ভাগ মুক্তিযোদ্ধা ছিলেন গেরিলা যোদ্ধা। তারা সবাই হিট অ্যান্ড রান পদ্ধতিতে অপারেশন করতেন। একটা অপারেশন করেই সঙ্গে সঙ্গে নিরাপদ স্থানে চলে যেতেন। কিন্তু সেতু ধ্বংস করে ফেরার পথে তারা পাকিস্তানিদের আক্রমণের মধ্যে পড়ে যান। সলুয়া বাজার ও পার্শ্ববর্তী এলাকায় ছিল পাকিস্তানিদের অনেক বাংকার। সেগুলো ছিল বেশ সুরক্ষিত। গোপন বাংকার সম্পর্কে এ দলের কাছে তথ্য ছিল না। বিস্ফোরণের শব্দ শুনে পাকিস্তানিরা সেসব বাংকার থেকে বৃষ্টির মতো গুলিবর্ষণ করতে থাকে। তারা পাল্টা গুলি করতে করতে ক্রলিং করে পিছু হটছিলেন। এ সময় রইসউদ্দীন ও তার আরও কয়েকজন সহযোদ্ধা শহীদ এবং বেশ কয়েকজন আহত হন। সেদিন পাকিস্তানিদের আক্রমণ এতই তীব্র ছিল যে তারা শহীদ সহযোদ্ধা সবার লাশ উদ্ধার করতে পারেননি। সৈয়দ রেজওয়ান আলী যুদ্ধ করেন ৮ নম্বর সেক্টরের বয়রা সাব সেক্টরে। কাশিপুর, ছুটিপুর, চৌগাছা, গরীবপুরসহ বিভিন্ন স্থানে তিনি যুদ্ধ করেছেন। কখনো গেরিলা কায়দায়, কখনো সম্মুখযুদ্ধ করেছেন তিনি। সর্বশেষ যুদ্ধ করেন  গোপালগঞ্জ জেলার ভাটিয়াপাড়ায়। ১৬ ডিসেম্বর পাকিস্তানি সেনারা আনুষ্ঠানিক আত্মসমর্পণ করলেও ভাটিয়াপাড়ায় অবস্থানরত পাকিস্তানিরা সেদিন আত্মসমর্পণ করেনি। ১৮ ডিসেম্বর পর্যন্ত সেখানে যুদ্ধ হয়।    পুরস্কার ও সম্মাননা   বীর প্রতীক   তথ্যসূত্র    পাদটীকা      বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:নড়াইল জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ডামবো () হল ১৯৪১ সালে ওয়াল্ট ডিজনি  প্রোডাকসন্স নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের চতুর্থ এনিমেটেড সিরিজ। চলচ্চিত্রটি হেলেন আবারসন এবং হ্যারল্ড পার্ল দ্বারা রচিত গল্পরেখার উপর ভিত্তি করে নির্মিত হয়েছে এবং হেলেন ডার্নি অভিনব খেলনাটির ("রোল-এ-বুক") প্রোটোটাইপের জন্য চিত্রিত করেছেন।   তথ্যসূত্র    বহিঃসংযোগ            বিষয়শ্রেণী:১৯৪১-এর অ্যানিমেশন চলচ্চিত্র বিষয়শ্রেণী:১৯৪১-এর চলচ্চিত্র বিষয়শ্রেণী:১৯৪০-এর দশকের সঙ্গীতধর্মী চলচ্চিত্র বিষয়শ্রেণী:মার্কিন অ্যানিমেটেড চলচ্চিত্র বিষয়শ্রেণী:মার্কিন সঙ্গীতধর্মী চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ওয়াল্ট ডিজনি অ্যানিমেশন স্টুডিওজের চলচ্চিত্র বিষয়শ্রেণী:ওয়াল্ট ডিজনি পিকচার্স চলচ্চিত্র বিষয়শ্রেণী:পাল্ম দর বিজয়ী বিষয়শ্রেণী:শ্রেষ্ঠ মৌলিক সুরের জন্য একাডেমি পুরস্কার বিজয়ী চলচ্চিত্র বিষয়শ্রেণী:সার্কাস চলচ্চিত্র বিষয়শ্রেণী:১৯৪০-এর দশকের ইংরেজি ভাষার চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
প্রিয়াঙ্কা কান্দওয়াল (জন্ম ১৮ জুলাই ১৯৯৪)   একজন ভারতীয় টেলিভিশন এবং চলচ্চিত্র অভিনেত্রী। ২০১৩ সালে, তিনি জি টিভির পবিত্র রিশতা ধারাবাহিকে ডক্টর গৌরী শাহানের চরিত্রে অভিনয়ের মাধ্যমে টেলিভিশন জগতে আত্মপ্রকাশ করেন। ২০১৭ সালে, তিনি স্টারপ্লাস -এর জানা না দিল সে দূর ধারাবাহিকে শ্বেতা কাশ্যপের ভূমিকায় অভিনয় করেছিলেন। তাকে শেষবার স্টারপ্লাসের মরিয়ম খান - রিপোর্টিং লাইভ ধারাবাহিকে মাহিরা খানের চরিত্রে অভিনয় করতে দেখা গিয়েছিল।  তিনি ২০১৬ সালে স্টাইল নামের একটি মালায়ালাম ছবিতে অভিনয়ের মাধ্যমে চলচ্চিত্র জগতে অভিষেক করেন।    ব্যক্তিগত জীবন  প্রিয়াঙ্কা কান্দওয়ালের জন্ম উত্তরাখণ্ডের দেরাদুনে । সেখানেই তিনি ও বড় হয়ে ওঠেন তিনি বাণিজ্যে উচ্চশিক্ষা লাভ করেন এবং দেরাদুন থেকে স্নাতক ডিগ্রি অর্জন করেন। পড়াশোনার পর, তিনি তার মডেলিংকে পেশা হিসাবে বেছে নেওয়ার সিদ্ধান্ত নিয়েছিলেন এবং কয়েকটি বিজ্ঞাপনে মডেল হিসেবে উপস্থিত হয়েছিলেন।   কর্মজীবন  জি টিভিতে প্রচারিত বিখ্যাত টিভি সিরিয়াল, পবিত্র রিশতা তে গৌরী চরিত্রে অভিনয়ের মাধ্যমে কান্দওয়াল অভিনয়ে জগতে আত্মপ্রকাশ করেন।  তিনি নীনাদে না নামের একটি কন্নড় চলচ্চিত্রের মাধ্যমে চলচ্চিত্র জগতে আত্মপ্রকাশ করেন। নীনাদে না  -তে তিনি পাভি নামক সহায়ক চরিত্রে অভিনয় করেছিলেন। চলচ্চিত্রের মুখ্য ভূমিকায় ছিলেন প্রজ্বল দেবরাজ এবং অঙ্কিতা। এই চলচ্চিত্রের পর  দক্ষিণ ভারতীয় পরিচালকরা কান্দওয়ালের অভিনত প্রতিভা লক্ষ্য করেছিলেন। বিন্দু এস তার কাজ দেখে মুগ্ধ হয়েছিলেন এবং তাকে তার সাথে একটি সিনেমায় কাজ করার সুযোগ দিয়েছিলেন। এরপর তিনি মালায়লাম চলচ্চিত্র জগতে আত্মপ্রকাশ করেন। তার দ্বিতীয় ছবির নাম ছিল স্টাইল, যেখানে তিনি দিয়ার ভূমিকায় অভিনয় করেছিলেন। স্টাইলে তিনি অভিনেতা উন্নি মুকুন্দনের সাথে অভিনয় করেছিলন। এই ছবিটি ২ জানুয়ারী ২০১৬ সালে মুক্তি পায়।   চলচ্চিত্র তালিকা    চলচ্চিত্র  বছর চলচ্চিত্র ভূমিকা ভাষা মন্তব্য  ২০১৪ নিনাদে না পাভি কন্নড় কন্নড় অভিষেক চলচ্চিত্র ২০১৬ স্টাইল দিয়া মালায়ালাম মালায়ালাম অভিষেক চলচ্চিত্র   টেলিভিশন  বছর সিরিয়াল ভূমিকা ২০১৩ পবিত্র রিশতা ডঃ গৌরী শাহানে (সমান্তরাল ভূমিকা) ২০১৭ জানা না দিল সে দূর শ্বেতা কাশ্যপ/গুড্ডি (সমান্তরাল ভূমিকা) ২০১৮ মরিয়ম খান - রিপোর্টিং লাইভ মাহিরা খান/মাহিরা আশরাফ (মুখ্য ভূমিকা)   তথ্যসূত্র   বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:দেরাদুনের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
ক্যাপ্টেন নিউজ হল একটি ২৪-ঘন্টার তামিল সংবাদ টেলিভিশন চ্যানেল, যা ভারতের তামিলনাড়ু রাজ্যের একটি রাজনৈতিক দল দেশিয়া মুরপোক্কু দ্রাবিড় কড়গম দ্বারা ক্যাপ্টেন মিডিয়া নেটওয়ার্ক থেকে ২৯ আগস্ট ২০১২-এ যাত্রা শুরু করেছিল। ক্যাপ্টেন মিডিয়ার ব্যবস্থাপনা পরিচালক হলেন বিজয়কান্তের ভগ্নিপতি এল কে সুধীশ, যিনি দলের সভাপতি এবং একজন তামিল অভিনেতা।    তথ্যসূত্র   বিষয়শ্রেণী:ভারতের গণমাধ্যম কোম্পানি বিষয়শ্রেণী:২০১২-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল বিষয়শ্রেণী:তামিল ভাষার টেলিভিশন চ্যানেল
কিরবি সিগস্টন ম্যানর ইংল্যান্ডের নর্থ ইয়র্কশায়ারের কিরবি সিগস্টন গ্রামে অবস্থিত একটি ম্যানর বাড়ি। এটি ১৯৫৩ সালের জানুয়ারি থেকে ইংল্যান্ডের জাতীয় ঐতিহ্যের তালিকায় গ্রেড ২ তালিকাভুক্ত হয়েছে। বাড়িটি মূলত ১৮২৬ সাল থেকে। এটি বিংশ শতাব্দীতে সম্প্রসারিত হয়েছিল। এটি তিন-বে পরিকল্পনাসহ উচ্চতায় দুই তলা। এটি বাড়ির পিছনে একটি জোড়া ফোর-বে প্ল্যান রয়েছে। বাড়ির প্রধান দরজায় একটি ডোরিক ডোরকেস রয়েছে।  বাড়িটি কনজারভেটিভ পার্টির নেতা এবং যুক্তরাজ্যের প্রধানমন্ত্রী ঋষি সুনাকের মালিকানাধীন, যিনি এমপি হওয়ার আগে এটি ১.৫ মিলিয়ন পাউন্ডের বিনিময়ে কিনেছিলেন। তিনি ২০১৫ সালে রিচমন্ড (ইয়র্কস) এর স্থানীয় নির্বাচনী এলাকার এমপি হিসাবে নির্বাচিত হয়েছিলেন।২০২১ সালে সুনাককে বাড়ির প্যাডকে একটি জিম, সুইমিং পুল এবং আউটডোর টেনিস কোর্ট সহ একটি অবসর কমপ্লেক্স নির্মাণের পরিকল্পনার অনুমতি দেওয়া হয়েছিল। এই কাজের জন্য ৪০০,০০০ পাউন্ড খরচ হবে বলে আশা করা হয়েছিল।  পরিবেশবাদী দাতব্য সংস্থা গ্রিনপিসের কর্মীরা ২০২২ সালের নভেম্বরে যুক্তরাজ্যে জ্বালানি দারিদ্র্য বিষয়ে সুনাকের সরকারের নীতির বিরুদ্ধে প্রতিবাদ হিসাবে বাড়ির সামনে একটি চলচ্চিত্র উপস্থাপন করেছিলেন।  বিষয়শ্রেণী:ঋষি সুনাক
আজাকি হালনাগাদ   15px|Updated DYK queryপ্রধান পাতায় দেখাতে আপনার সাম্প্রতিক মনোনীত   নিবন্ধ থেকে   নিয়ে ,  তারিখে, আপনি জানেন কি? হালনাগাদকৃত হয়েছে। এই তারিখে তথ্যটি বাংলা উইকিপিডিয়ার প্রধান পাতার আজাকি অংশে যোগ হবে, যা পরবর্তী হালনাগাদের পূর্ব পর্যন্ত প্রদর্শিত হবে। আপনি সাম্প্রতিক তৈরি বা সম্প্রসারিত কোন নিবন্ধে আকর্ষণীয় আরও কোন তথ্য জেনে থাকলে আপনি জানেন কি? আলোচনা পাতায় প্রস্তাব রাখতে পারেন।বিষয়শ্রেণী:উইকিপিডিয়া আপনি জানেন কি টেমপ্লেট
সরকারি আকবর আলী কলেজ রাজশাহী বিভাগের সিরাজগঞ্জ জেলার একটি সুপরিচিত সরকারি কলেজ। কলেজটি সিরাজগঞ্জ জেলার উল্লাপাড়া পৌরসভার অন্তর্গত।   ইতিহাস  কলেজটি ১৯৭০ সালে প্রাক্তন সংসদ সদস্য এম. আকবর আলী কর্তৃক প্রতিষ্ঠিত হয়। এম. আকবর আলীর উদ্যোগে এবং অর্থায়নে এলাকার বিদ্যাৎসাহী ব্যক্তিবর্গ ও জনগণের সার্বিক সহযোগিতায় ১০.৩২ একর জমি ক্রয় করে কলেজটি প্রতিষ্ঠা করা হয়েছিল। তার অবদানের স্বীকৃতিস্বরূপ কলেজের নাম আকবর আলী কলেজ নামে নামকরণ করা হয়। যা পরবর্তীতে ১৯৮৪ সালে সরকারীকরণ করা হয়।   চিত্রশালা    তথ্যসূত্র   বিষয়শ্রেণী:১৯৭০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সিরাজগঞ্জ জেলার মহাবিদ্যালয়
আত-তিবয়ান ফী আকছামিল কুরআন গ্রন্থটি তাফসির শাস্ত্রের একটি গ্রন্থ। এটি ইবনে জাওজি ( ৬৯১-৭৫১ হিজরি মোতাবেক ১২৯২-১৩৪৯ খৃ) রচনা করেন। গ্রন্থটিতে সব বিষয় সুন্দর ও স্পষ্ট ও পরোক্ষভাবে অধ্যায় অধ্যায় করে কুরআনের শুরু থেকে আয়াত এবং আয়াতের ব্যাখ্যা নির্দেশ করে যা ছোট সূরাগুলো শপথের সাথে শুরু হয় তার শেষ পর্যন্ত। শপথকারীর সাথে সূরায় শপথের সম্পর্ক এবং শপথের উত্তর এবং শপথের সম্পর্ক ব্যাখ্যা করে। সূরায় এর অর্থ প্রকাশ করে।  এই বইয়ের লেখক উল্লিখিত আয়াতগুলিতে ব্যাখ্যা এবং ভাষাবিদদের পার্থক্য অন্তর্ভুক্ত করেছেন। অন্যদের তুলনায় কিছু দিককে প্রাধান্য দিয়েছেন। তিনি কিছু আয়াতের অর্থ উল্লেখ করেছেন। আল্লাহর অলৌকিকতা তুলে ধরেছেন।موقع ابن القيم : التبيان في أقسام القرآن    তথ্যসূত্র   বিষয়শ্রেণী:তাফসির গ্রন্থ বিষয়শ্রেণী:ইসলাম বিষয়ক অসম্পূর্ণ নিবন্ধ
স্বাগত   আলাদা করে উইকিপিডিয়া:আলোচনাসভা পাতা তৈরি করার জন্য প্রশাসকদের স্বাগত জানাচ্ছি। Ibrahim Husain Meraj (আলাপ) ১৬:২২, ৩০ ডিসেম্বর ২০১৪ (ইউটিসি) এ পাতাতে অফিসিয়ালি প্রথম মন্তব্য করায় আপনাকেও ধন্যবাদ।--যুদ্ধমন্ত্রী আলাপ ১৯:৪৭, ৩০ ডিসেম্বর ২০১৪ (ইউটিসি)   উইকি লেখা প্রসঙ্গে   প্রিয় উইকিপিডিয়া টীম ।  আমি একটি সামাজিক সংঘটনের তথ্য ও প্রযুক্তি বিষয়ক সম্পাদক । আমি আমার সংঘটন সম্বন্ধে বিস্তারিত উইকিপিডিয়াতে লিপিবন্ধ করতে চাই । যেন আমাদের সদস্যগন সহজেই আমাদের সম্পর্কে জানতে পারে । কিন্তু কিভাবে তা করতে হবে তা বুঝতে পারছিনা । তাই আমি আপনাদের সহযোগিতা কামনা করছি ।
কেঁচো এনিলিডা বা অঙ্গুরীমাল পর্বের অতি পরিচিত মাটিতে গর্ত খুঁড়ে বাস করা প্রাণী। এনিলিডা পর্বের অলিগোকীট উপশ্রেণীর মধ্যে যারা দীর্ঘদেহী তাদেরকে কেঁচো বলা যায়। কেঁচোকে "কৃষকের বন্ধু" বলা হয়।  গঠন  এদের দেহ লম্বা, নলাকার,সরু এবং দ্বিপার্শ্ব  প্রতিসম। দেহের সম্মুখভাগ একটু চাপা কিন্তু পশ্চাদ্ভাগ কিছুটা ভোঁতা। দেহের পৃষ্ঠদেশে পৃষ্ঠীয় রক্তনালিকার গাঢ় মধ্যস্থ রেখা দৃশ্যমান যা দেহের দৈর্ঘ্য বরাবর ঠিক চামড়ার নিচ দিয়েই অবস্থান করে । অন্যদিকে দেহের সম্মুখ অঙ্কীয় তলে জনন ছিদ্র এবং প্যাপিলা বিদ্যমান। কেঁচোর আকার প্রজাতিভেদে ভিন্ন ভিন্ন হয়। একটি পূর্ণবয়স্ক কেঁচোর দৈর্ঘ্য ১৫৫  মিলিমিটার এবং প্রস্থ ৩–৫  মিলিমিটার হয়। এদের দেহে প্রায় ১০০-১২০টি খণ্ডে বিভক্ত ।এদের দেহে প্রকৃত খণ্ডায়ন বিদ্যমান ।  দৈহিক বর্ণ এদের দেহ সাধারণত পিচ্ছিল ধরনের । দেহে পরফাইরিন নামক বিশেষ ধরনের রঞ্জক পদার্থের উপস্থিতির কারণে এদের বর্ণ গাঢ় বাদামী। এই রঞ্জক পদার্থ এদের দেহকে প্রখর রোদের হাত থেকে রক্ষা করে।  স্বভাব ও বাসস্থান এরা মাটিতে গর্ত খুঁড়ে বাস করে। এদের ক্ষয়িষ্ণু মাটিতে গর্তে পাওয়া যায় যেখানে প্রচুর জৈব পদার্থ বিদ্যমান। বালুকাময় বা এসিডিক পরিবেশে এদের পাওয়া যায় না । এরা ভূপৃষ্ঠ হতে ৩০-৪৫ সে.মি. গভীর গর্ত তৈরি করে বাস করে। বর্ষাকালই এদের সবচেয়ে অনুকূল সময়। এরা নিশাচর প্রাণী এবং শীতল রক্তবিশিষ্ট। এরা মাটি খোঁড়ে বলে কৃষকের বন্ধু বলে।   তথ্যসূত্র   বিষয়শ্রেণী:অঙ্গুরীমাল বিষয়শ্রেণী:মৃত্তিকা জীববিজ্ঞান বিষয়শ্রেণী:অমেরুদণ্ডীর সাধারণ নাম